थोड़ी मेहनत कर लें तो प्रदेश में आएंगे अव्वल
अभी होशंगाबाद जिले की प्रदेश में है दूसरा स्थान, 29 दिसंबर को आयुक्त लोक शिक्षण करेंगे वीसी
प्रयास
29 दिसंबर को आयुक्त करेंगे फाइनल समीक्षा
लोक शिक्षण संचालनालय के आयुक्त डीडी अग्रवाल 29 दिसंबर को इन तीनों कामों की जिलेवार समीक्षा करेंगे। जिला शिक्षा अधिकारी अरविंद चौरगड़े ने बताया समीक्षा से पहले शत-प्रतिशत काम करने संकुल प्राचार्यों को निर्देश दिए है। सभी को काम पूरा करने को कहा है। मुख्य फोकस सांडिया, सेमरीखुर्द और सांगाखेड़ा प्राचार्य के कामों पर है क्योंकि इनके संकुल के सबसे अधिक मामले पेडिंग है बाकी के संकुल प्राचार्यों के दो-दो-तीन-तीन मामले है उन्हें भी सख्त निर्देश दिए है। ताकि 29 दिसंबर के पहले 660 बच्चों को मैप किया जा सके। यदि यह काम पूरा हुआ तो होशंगाबाद प्रदेश का पहला ऐसा जिला बन जाएगा जिसने मैपिंग, छात्रवृत्ति वितरण व बच्चों के रजिस्ट्रेशन करने में बेहतर काम किया।
भास्कर संवाददाता | होशंगाबाद
छात्रवृत्ति वितरण, रजिस्ट्रेशन और मैपिंग में जिले के तीन प्राचार्य यदि शत-प्रतिशत काम कर ले तो होशंगाबाद प्रदेश में पहला स्थान हासिल करने वाला एकमात्र जिला बन जाएगा। अभी होशंगाबाद प्रदेश में दूसरे स्थान पर है पहले स्थान पर आगरमालवा है।
प्रदेश में पहला स्थान हासिल करने महज 660 बच्चों को मैप करना है जिसमें सबसे अधिक सांडिया संकुल प्राचार्य को 110, सांगाखेड़ा को 81 और सेमरीखुर्द को 83 बच्चों को मैप करना होगा। बाकी के एक दर्जन संकुलों में भी बच्चों की मैपिंग पूरी नहीं हो पाई है। छात्रवृत्ति वितरण व रजिस्ट्रेशन भी बाकी है लेकिन सबसे अधिक मामले सांडिया, सांगाखेड़ा व सेमरीखुर्द संकुल प्राचार्य के पेडिंग है। यदि ये तीन संकुल प्राचार्य भी 29 दिसंबर के पहले शत-प्रतिशत काम पूरा कर लेते है तो होशंगाबाद प्रदेश में 100 फीसदी काम करने वाला एकमात्र जिला बन जाएगा।
1 लाख 40 हजार को मिली छात्रवृत्ति
एक लाख 40 हजार बच्चों का छात्रवृत्ति वितरण के लिए रजिस्ट्रेशन हो चुका है ज्यादातर को छात्रवृत्ति मिल चुकी है जो बच्चे अनमैप है उन्हें मैप कर छात्रवृत्ति बांटी जाएगी।
वीसी के पहले डीईओ करेंगे समीक्षा
29 दिसंबर को शाम 5 बजे से 6.30 बजे तक वीसी होनी है। उसके पहले जिला शिक्षा अधिकारी अरविंद चौरगड़े दिन में संकुल प्राचार्यों के साथ समीक्षा करेंगे।
2.40 लाख को मैप कर चुके हैं संकुल प्राचार्य
जिले में 2 लाख 40 हजार बच्चे मैप हो चुके है। यह काम सभी संकुल प्राचार्यों ने किया है। बीच में कई तरह की तकनीकी खामियां भी आई, जिसमें काम लटका। कई बच्चों की आईडी नहीं मिली, कुछ के गलत एड्रेस भर दिया गया। जिसके कारण बच्चों को मैप करने में कठिनाई हुई। लेकिन लगातार प्रयास के बाद संकुल प्राचार्यों ने 2 लाख 40 हजार बच्चों को मैप करने में सफलता हासिल की। जिसके बाद होशंगाबाद प्रदेश में दूसरे नंबर पर आया।
hin_Deva hin_Deva npi_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva